1. **10.02.21.**
2. **Веськӧдлан котыр да Коми Республикаса Каналан Сӧвет босьтчисны ӧтув збыльмӧдны Дінмуӧс сӧвмӧдан стратегия**

Вӧлі Коми Республикалӧн Веськӧдлан котырса экономическӧй блоклӧн да регионын Каналан Сӧветса президиумлӧн ӧтувъя сӧвещание, кӧні сёрнитісны 2035 воӧдз дінмуӧс социальнӧя да экономика боксянь сӧвмӧдан стратегия збыльмӧдӧм йылысь. Та серти докладӧн сёрнитіс регионса Юралысь Владимир Уйба.

«Урасьӧм тӧлысь 5 лунӧ тырис куим тӧлысь сійӧ кадсяньыс, кор республикаын вынсьӧдісны Веськӧдлан котырлысь выль составсӧ. Сэки ме став выльысь индӧм юрнуӧдысьясӧс вежысьяслы, министерствоясӧн да ведомствоясӧн юрнуӧдысьяслы пукті мог - быд боксянь туявны ситуациясӧ да индыны сійӧ нырвизьяссӧ, мый вылӧ колӧ подуласьны, медым бурмӧдны экономикасӧ», - шуис Владимир Уйба.

2035 воӧдз Коми Республикаӧс социальнӧя да экономика боксянь сӧвмӧдан стратегиясӧ вынсьӧдісны 2019 вося косму тӧлысьын. Стратегияын пуктӧма медшӧр мог – экономика зумыда сӧвмӧдӧм, конкурентоспособносьт кыпӧдӧм, олӧм вылӧ бур гӧгӧртас лӧсьӧдӧм подув вылын артмӧдны йӧзлысь зэв бур олан тшупӧд. Кыдзи шуис Владимир Уйба, колӧ пуктыны уна вын, медым воӧдчыны тайӧ могъясӧдз.

«Талун медшӧр могыс – лӧсьӧдны выль уджалан местаяс верктуя, абу сырьевӧй, вылыс технологияа да сервиснӧй секторъясын. Шуам, транспорт да логистика, композитнӧй материалъяс переработайтӧм да выльӧс лӧсьӧдӧм, вылыс технологияа медицина, наука боксянь туялӧмъяс да разработкаяс, цифрӧвӧй технологияяс. Коми Республикаса Каналан Сӧветкӧд да муниципалитетса юралысьяскӧд ӧттшӧтш миянлы колӧ артмӧдны условиеяс, медым вит во чӧжӧн лӧсьӧдны 10 сюрсӧдз уджалан места, та лыдын ас вылӧ уджалан места. Колӧ, медым уджыс лӧсяліс ӧнія кадлы, медым удж вылӧ локтісны том йӧз, кӧні найӧ вермасны петкӧдлыны кужанлунъясныссӧ, медым вӧлі бур удждон да социальнӧй пакет», - юӧртіс республикаса Юралысь.

Кыдзи пасйис республикаса Каналан Сӧветӧн Юрнуӧдысь Сергей Усачёв, Коми Республикаса Юралысь да регионса Веськӧдлан котыр нуӧдісны ыджыд да бур удж Стратегия выльмӧдӧм могысь. Тайӧ стӧч да гӧгӧрвоана план, мый веськӧдӧма йӧзлысь олӧмсӧ бурмӧдӧм, инфраструктура, йӧзлысь дзоньвидзалун видзӧм да найӧс велӧдӧмсӧ сӧвмӧдӧм, олан условиеяс да миянӧс кытшалысь гӧгӧртас бурмӧдӧм вылӧ.

«Тӧдчана нырвизьясыс – разьны важ мытшӧдъяссӧ, лӧсьӧдны выль производствояс, збыльмӧдны инвестиция проектъяс. Миян регионлӧн зэв уна позянлун, мыйӧн быть колӧ вӧдитчыны», - тӧдчӧдіс Сергей Усачев.

Сылӧн кывъяс серти, Каналан Сӧвет зіля пырӧдчӧ Стратегия збыльмӧдан уджӧ да сетас отсӧг, та лыдын и федеральнӧй шӧринкӧд ӧтувъя уджын.

«Ми уджалам нин тайӧ нырвизьын да ӧні дасьтім уна вӧзйӧм, кыдзи сьӧмкудйын дефицит дырйи кыскыны сэтчӧ унджык сьӧм, - тӧдчӧдіс Сергей Усачев. - Дерт жӧ, Стратегия збыльмӧдӧмыс топыда йитчӧма местаяс вылын уджкӧд. Та понда миян, войтырӧн бӧрйӧм йӧзлӧн, могыс - тӧдмӧдны быд олысьӧс экономикаын Веськӧдлан котырлӧн водзмӧстчӧмъясӧн да пыртны верктуя проектъяс дасьтӧм серти вӧзйӧмъяс. Тайӧ уджсӧ ми кутам вӧчны республикаса быд карын да районын меставывса асвеськӧдлан органъяскӧд, общественникъяскӧд да предпринимательяскӧд ӧтув.

Сӧвещаниеӧ пырӧдчысьяс сёрнитісны сійӧ экономическӧй секторъяс да отраслевӧй кластеръяс йылысь, кутшӧмъясӧс талун медводз колӧ сӧвмӧдны республикаын. Регионса Веськӧдлан котырлӧн экономическӧй блок тӧдмӧдіс депутатъясӧс канмусянь федеральнӧй отсӧгъяс йылысь, мыйясӧн вӧдитчӧны регионын 2020 во помсянь нин.

Аддзысьлігӧн сёрнитчисны, мый индӧм планъяс збыльмӧдігӧн медводз нуӧдасны ӧтувъя стратегическӧй сессияяс быд отрасль, муниципальнӧй юкӧн да тӧдчана кластер серти. Тайӧ сессияяс вылӧ кутасны корны депутатъясӧс, йӧзкотырӧс петкӧдлысьясӧс, предпринимательяс, медым ӧтув индыны нырвизьяс, кӧні колӧ сӧвмыны, урчитны канмусянь колана отсӧг сетан мераяс.

Макарова 3526

1. **10.02.21.**
2. **Правительство и Госсовет Коми включились в совместную работу по реализации Стратегии развития республики**

Состоялось совместное совещание экономического блока Правительства Республики Коми и Президиума Государственного Совета республики. Участники обсудили планы по реализации Стратегии социально-экономического развития Республики Коми на период до 2035 года. С докладом по этой теме выступил Глава Республики Коми Владимир Уйба.

«5 февраля исполнилось ровно три месяца с того момента, как в республике утверждён новый состав правительства региона. И в этот период я поставил задачу всем вновь назначенным зампредам и руководителям министерств и ведомств – изучить ситуацию досконально и определить те приоритеты, которые мы должны принять за основу в своей работе по оздоровлению экономической ситуации», - сказал Владимир Уйба.

Стратегия социально-экономического развития Республики Коми до 2035 года была утверждена в апреле 2019 года. Главной целью развития в ней определено высокое качество жизни населения на основе устойчивого экономического роста, повышения конкурентоспособности и привлекательности региона, создания комфортной среды проживания. Как отметил Владимир Уйба, инструменты достижения этих целей требуют серьёзного усиления.

«Сегодня главная задача – это создание новых рабочих мест в приоритетных, несырьевых, высокотехнологичных и сервисных секторах. Таких, например, как транспорт и логистика, переработка и создание новых, композитных материалов, высокотехнологичная медицина, научные исследования и разработки, цифровые технологии. Совместно с Госсоветом республики и с главами муниципалитетов мы должны сформировать условия для создания в последующие пять лет до 10 тысяч рабочих, в том числе с учётом самозанятых, мест в республике, современных, привлекательных для молодёжи с достойной заработной платой и социальным пакетом, позволяющих ей раскрыть свой потенциал», - заявил глава республики.

Как отметил Председатель Государственного Совета республики Сергей Усачёв, глава Коми и правительство республики провели масштабную и эффективную работу по актуализации Стратегии. Это четкий и понятный план действий, который направлен на повышение качества жизни населения, в том числе через развитие инфраструктуры, здравоохранения, поддержку образования, улучшение жилищных условий и качества окружающей среды.

«Главные приоритеты – решение давно назревших проблем, создание новых производств, реализация инвестиционных проектов. У нашего региона огромный потенциал, который мы обязательно должны использовать», - подчеркнул Сергей Усачев.

По его словам, Государственный Совет Коми активно включается в работу по реализации Стратегии и окажет поддержку, в том числе и во взаимодействии с федеральным центром.

«Мы уже работаем в этом направлении и сейчас подготовили целый перечень предложений, как пополнить бюджет региона в условиях его дефицита, - подчеркнул Сергей Усачев. - Безусловно, успех Стратегии зависит от работы на местах. Поэтому, наша задача, как народных избранников, донести экономические инициативы правительства до каждого жителя и, при необходимости, внести предложения по подготовке перспективных проектов. Эту работу мы будем выполнять совместно с органами местного самоуправления, общественниками и предпринимательских сообществом в каждом городе и районе республики».

Участники совещания обсудили экономические сектора и отраслевые кластеры, которые необходимо развивать сегодня в республике в первую очередь. Экономический блок Правительства республики ознакомил депутатский корпус с инструментами федеральной господдержки, которые уже применяются в регионе с конца 2020 года.

По итогам встречи достигнута договорённость, что первым шагом в реализации намеченных планов станут совместные стратегические сессии по каждой отрасли, муниципальному образованию и приоритетному кластеру. Эти сессии будут проводиться с участием депутатов, представителей общественности, предпринимателей, чтобы совместными усилиями определить новые точки роста и необходимые меры государственной поддержки.